Nõukogu määrus (EMÜ) nr 1657/93,

24. juuni 1993,

millega peatatakse ajutiselt ühise tollitariifistiku ühepoolsete maksumäärade kohaldamine teatavatele Assooride ja Madeira vabatsoonide seadmestamiseks mõeldud tööstustoodetele

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 28,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

nõukogu otsusega 91/315/EMÜ [3] loodi Madeira ja Assooride kõrvalisele asukohale ning saarelisele asendile vastav valikmeetmete programm (Poseima);

kõnealuses otsuses eespool nimetatud autonoomsete piirkondade majandusliku ja sotsiaalse arengu edendamiseks kehtestatud üldise meetmeteprogrammi kontekstis rõhutati, et vabatsoonid võivad olla asjaomaste piirkondade majandusarengu tagamise tõhus vahend; Assooride ja Madeira vabatsoonides kehtiva korra suhtes võib olla vajalik võtta spetsiaalseid tollimeetmeid;

nõukogu 15. juuni 1992. aasta määruses (EMÜ) nr 1604/92, millega muudeti määrust (EMÜ) nr 2504/88 vabatsoonide ja vabaladude kohta, [4] on sätestatud, et nimetatud autonoomsetes piirkondades teostatavaid töötlemistoiminguid ei tohiks allutada sisese töötlemise korras kehtestatud majanduslikele tingimustele;

4. märtsil 1992 esitatud ning 22. oktoobril 1992 ja 20. jaanuaril 1993 täiendatud taotluses soovisid pädevad Portugali ametiasutused Assooride ja Madeira vabatsoonide seadmestamiseks mõeldud teatavate tööstustoodete impordi vabastamist ühise tollitariifistiku maksumäärade kohaldamisest;

pärast olukorra üksikasjalikku läbivaatamist tundub, et tõenäoliselt annab selline abinõu nimetatud vabatsoonide majandustegevuse arenguks vajaliku tõuke;

selleks et vältida ühisturu toimimise otsest mõjutamist, tuleb sellele meetmele kehtestada tähtaeg ja astuda vajalikke samme tagamaks, et tooted, mille puhul lubatakse maksustamine peatada, oleksid mõeldud ainult nimetatud vabatsoonide seadmestamiseks;

komisjoni tuleb teavitada kõnealuse impordi mahust,

ON VASTU VÕTNUD KÄESOLEVA MÄÄRUSE:

Artikkel 1

1. Ühise tollitariifistiku maksumäärade kohaldamine peatatakse käesoleva määruse lisas loetletud toodetelt täielikult kuni 31. detsembrini 2000. aastal.

2. Lõikes 1 märgitud maksude kohaldamine peatatakse ainult Assooride ja Madeira vabatsoonide seadmestamiseks mõeldud toodetele.

3. Pädevad Portugali ametiasutused võtavad vastu vajalikud sätted tagamaks lõike 2 täitmine ühenduse asjaomaste lõppkasutust käsitlevate sätete ja eelkõige ühise tollitariifistiku järgsete tollimaksudega maksustamise kohaselt, kui kõnealused tooted lähetatakse ühenduse tolliterritooriumi teistesse osadesse.

Nad teavitavad komisjoni sellistest meetmetest esimesel võimalusel.

Artikkel 2

Artiklis 1 märgitud toodete puhul teatavad pädevad Portugali ametiasutused komisjonile hiljemalt iga aasta 15. märtsiks nende toodete impordi mahu, mille suhtes eelnenud aasta jooksul peatati tollitariifi kohaldamine.

Artikkel 3

2000. aasta jooksul teeb komisjon pärast konsulteerimist pädevate Portugali ametiasutustega kindlaks võetud meetmete mõju Assooride ja Madeira vabatsoonide arengule ning esitab vajaduse korral asjakohased ettepanekud.

Artikkel 4

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 24. juuni 1993

Nõukogu nimel

eesistuja

B. Westh

[1] EÜT C 116, 27.4.1993, lk 11.

[2] Arvamus esitatud 28. mail 1993 (Euroopa Ühenduste Teatajas seni avaldamata).

[3] EÜT L 171, 29.6.1991, lk 10.

[4] EÜT L 173, 27.6.1992, lk 30.

--------------------------------------------------

LISA

Jrk nr | CN-kood | Kirjeldus |

18.0300 | 6804 | Veskikivid, käiad, lihvkettad jms raamistuseta tooted, mida kasutatakse lihvimis-, teritus-, poleerimis- või lõikamistöödeks, käsitsi teritamise või lihvimise kivid, nende osad looduslikust kivist, aglomeeritud looduslikest või tehisabrasiividest või keraamikast, muust materjalist, lisadetailidega koostatud või mitte |

18.0302 | 7308 | Rauast või terasest metallkonstruktsioonid (v.a rubriigis 9406 esitatud monteeritavad ehitised) ja nende osad (nt sillad, sillasektsioonid, lüüsiväravad, tornid, sõrestikmastid, katusekatted, katusefermid, uksed, aknad, nende raamid, lävepakud, aknaluugid, balustraadid, piilarid ja sambad); tahvlid, vardad, profiilid, torud jms rauast või terasest tooted metallkonstruktsioonides kasutamiseks |

18.0304 | 730900 | Rauast või terasest reservuaarid, tsisternid, tõrred jms mahutid mis tahes ainetele (v.a suru- või vedelgaas), mahtuvusega üle 300 l, vooderdusega või ilma, termoisolatsiooniga või ilma, mehaaniliste ja soojustehniliste seadmeteta |

18.0306 | 7310, v.a 73102110 | Rauast või terasest tsisternid, vaadid, trumlid, konservikarbid, kastid jm mahutid mis tahes ainetele (v.a suru- või vedelgaas), mahtuvusega kuni 300 l, vooderdusega või ilma, termoisolatsiooniga või ilma, mehaaniliste ja soojustehniliste seadmeteta, välja arvatud toidu ja jookide säilitamiseks kasutatud konservikarbid |

18.0308 | 731100 | Rauast ja terasest suru- või vedelgaasikonteinerid |

18.0310 | 7322 | Mitteelektrilised keskkütteradiaatorid, rauast või terasest, nende osad; rauast või terasest õhueelkuumendid ning kuuma õhu etteandmise jaotusseadmed (sh kõlblikud ka värske või konditsioneeritud õhu etteandmiseks), mitteelektrilised, elektrimootorilt käitatavate ventilaatorite või õhupuhuritega, nende seadmete osad |

18.0312 | 7610 | Alumiiniumist konstruktsioonid (v.a rubriigis 9406 esitatud kokkupandavad ehitised), nende osad (nt sillad, sillasektsioonid, tornid, sõrestikmastid, katused, katusefermid, uksed ja aknad, nende raamid, lävepakud, balustraadid, piilarid ja sambad); ehituskonstruktsioonides kasutamiseks kohaldatud alumiiniumplaadid, -vardad, -profiilid, torud jm alumiiniumtooted |

18.0314 | 76110000 | Alumiiniumist reservuaarid, tsisternid, paagid jms mahutid kõikvõimalikele ainetele (v.a kokkusurutud ja veeldatud gaasile), mahtuvusega üle 300 l, soojusisolatsiooniga või ilma, ent mehaaniliste või soojustehniliste seadmeteta |

18.0316 | 7612 | Alumiiniumist tsisternid, paagid, tünnid, trumlid, purgid, kastid jms mahutid (sh jäigad ja kokkupressitavad) kõikvõimalikele ainetele (v.a kokkusurutud ja veeldatud gaasile), mahtuvusega kuni 300 l, soojusisolatsiooniga või ilma, mehaaniliste ja soojustehniliste seadmeteta |

18.0318 | 76130000 | Alumiiniumist suru- ja vedelgaasikonteinerid |

18.0320 | 8202 | Käsisaed; kõikvõimalikud saelehed (sh saelehed pikisaagidele, tapisaagidele ja hammastamata saelehed) |

18.0322 | 8203 | Viilid, rasplid, tangid (sh lõiketangid), näpitsad, pihid, metallikäärid, torulõikurid, polditangid, augurauad jms käsi-tööriistad |

18.0324 | 8204 | Käsimutrivõtmed (k.a dünamomeetrilised võtmed); mutrivõtmete vahetatavad otsikud, käepidemetega või ilma |

18.0326 | 8205 | Mujal nimetamata käsi-tööriistad (sh klaasilõiketeemandid); leeklambid; kruustangid, pitskruvid jms (v.a tööpinkide osad ja seadised), alasid, kaasaskantavad sepalõõtsad, käsiajami või pedaaliga käiad (raamidega) |

18.0328 | 8207 | Vahetatavad tööinstrumendid käsi-tööriistadele (mootoriga või ilma) või tööpinkidele (nt pressimiseks, stantsimiseks, keermestamiseks jne), sh metallistantside ja presside tööinstrumendid, tööinstrumendid kivi- või pinnasepuuridele |

18.0330 | 8208, v.a 82084000 | Noad ja lõiketerad masinatele ning seadmetele (v.a põlluharimises, aiapidamises või metsanduses kasutatavad masinad) |

18.0332 | 820900 | Tööriistade plaadid, prussid, otsikud jms, tööriistale monteerimata, metallkeraamikast |

18.0334 | 821000 | Käsiajamiga mehaanilised seadmed toidu ja jookide valmistamiseks ning serveerimiseks, kaaluga 10 kg või vähem |

18.0336 | 830300 | Soomustatud või armeeritud seifid, teraskapid ja -uksed, üüriseifid, raha- ja dokumendikastid jms, mitteväärismetallist |

18.0338 | 83040000 | Mitteväärismetallist toimikukapid, dokumendi- ja kartoteegikapid, paberikarbid ja -alused, pliiatsikarbid, templialused jms kontoritarbed ja -sisseseade, v.a rubriigis 9403 esitatu |

18.0340 | 8402 | Aurukatlad, v.a keskkütte kuumaveekatlad, mis samaaegselt toodavad madalrõhuauru; ülekuumendusega kuumaveekatlad ja aurukuumaveekatlad |

18.0342 | 8403 | Keskküttekatlad (v.a rubriiki 8402 kuuluvad katlad) |

18.0344 | 8404 | Rubriikidesse 8402 ja 8403 kuuluvate katelde abiseadmed (nt eelsoojendid (ekonomaiserid), ülekuumendid, tahmaeemaldid, gaasi rekuperaatorid); aurujõuseadmete kondensaatorid |

18.0346 | 8405 | Generaatorgaasi või vesigaasi generaatorid, puhastitega või ilma; atsetüleenigeneraatorid ning analoogilised vesimenetlusega gaasigeneraatorid, puhastitega või ilma |

18.0348 | 8406 | Auruturbiinid |

18.0350 | 8407 | Sädesüütega kolbmootorid ja rootormootorid |

18.0352 | 8408 | Survesüütega sisepõlemismootorid (diiselmootorid või pooldiiselmootorid) |

18.0354 | 8409 | Osad, ettenähtud kasutamiseks üksnes või peamiselt rubriikidesse 8407 ja 8408 kuuluvates mootorites |

18.0356 | 8413 | Vedelikupumbad, vedelikukulu mõõtvate seadmetega või ilma; vedelikutõstukid (elevaatorid) |

18.0358 | 8414 | Vaakumpumbad ja õhupumbad, õhu- ja gaasikompressorid, ventilaatorid; ventilaatoritega tõmbe- ja ventilatsioonikapid, nii filtritega kui ilma |

18.0360 | 8415 | Õhu konditsioneerimise seadmed, mis koosnevad mootoriga varustatud ventilaatorist ning seadmetest õhutemperatuuri ja õhuniiskuse reguleerimiseks, k.a seadmed, mis ei võimalda niiskust eraldi reguleerida |

18.0362 | 8416 | Põletid vedelkütusele, peenestatud tahkekütusele ning gaaskütusele; mehaanilised kolded (põlemiskambrid), k.a nende mehaanilised restid, mehaanilised tuhaeemaldid ja muud seda laadi seadmed |

18.0364 | 8417 | Mitteelektrilised ahjud ja põletid tööstuslikuks ning laboratoorseks kasutuseks, k.a prügipõletusahjud |

18.0366 | 8418 | Külmikud, sügavkülmikud ning muud külmutusseadmed (elektrilised või mitte); soojuspumbad, v.a rubriiki 8415 kuuluvad õhu konditsioneerimisseadmed |

18.0368 | 8419 | Masinad, tööstusotstarbelised ja laboratoorsed seadmed materjalide termiliseks töötluseks (soojendamine, keetmine, röstimine, destilleerimine, rektifikatsioon, steriliseerimine, pastöriseerimine, aurutamine, kuivatamine, aurustamine, kondenseerimine, jahutamine jne), elektriliselt või muul viisil köetavad, v.a kodumajapidamistes kasutatavad seadmed; mitteelektrilised veesoojendid |

18.0370 | 8420 | Kalandrid ja muud valtsimisseadmed (rullimisseadmed), v.a seadmed metallide ning klaasi valtsimiseks; nende valtsid (rullid) |

18.0372 | 8421 | Tsentrifuugid, k.a tsentrifuugkuivatid; seadmed vedelike või gaaside filtreerimiseks või puhastamiseks |

18.0374 | 8422 | Nõudepesumasinad; seadmed pudelite ning muude mahutite pesuks ja kuivatamiseks; seadmed pudelite, purkide, karpide, kottide jms mahutite täitmiseks, korkimiseks, sulgemiseks, kaanetamiseks ja sildistamiseks; seadmed pudelite, purkide, tuubide jms mahutite kapseldamiseks; muud pakendamis- või pakkimisseadmed; seadmed jookide gaseerimiseks |

18.0376 | 8423, v.a 84231010 | Kaalud (v.a kaalud tundlikkusega 5 cg ja täpsemad), k.a kaalutundlikud loendurid ja kaalukontrolliseadmed; igat tüüpi kaaluvihid (v.a majapidamiskaalud) |

18.0378 | 8423, v.a 84248110 | Mehaanilised seadmed (käsiajamiga või ilma) vedelike või pulbrite pritsimiseks ja pihustamiseks; tulekustutid (laetud või mitte); pulverisaatorid ja muud seesugused seadmed; liivapritsid, aurujoapritsid ning analoogilised seadmed (v.a kastmisseadmed) |

18.0380 | 8425 | Talid ja tõstukid, v.a skipptõstukid; vintsid ja pelid (kepslid); tungrauad |

18.0382 | 8426 | Laevaderrikud; kraanad, k.a kaabelkraanad; liikuvad tõstefermid, tugitransportöörid ning kraanaga varustatud veokid |

18.0384 | 8427 | Kahvlikujulise haaratsiga autolaadurid; muud veokid, varustatud tõste- või laadimismehhanismiga |

18.0386 | 8428 | Muud tõste-, siirde- ning laadimismehhanismid (nt liftid, eskalaatorid, konveierid, köisteed) |

18.0388 | 8437 | Seadmed seemne, tera- ja kaunviljade puhastamiseks, sorteerimiseks ning praakimiseks; jahu valmistamisel ning tera- ja kuivatatud kaunviljade töötlemisel kasutatavad mehhanismid, v.a farmides kasutatavad seadmed |

18.0390 | 8438 | Mujal käesolevas grupis nimetamata seadmed, mida kasutatakse toiduainetööstuses ning toitude ja jookide valmistamisel, v.a seadmed loomsete ja taimsete rasvade või õlide ekstraheerimiseks ning puhastamiseks |

18.0392 | 8439 | Paberi- või tsellulooskiumassi valmistamiseks või paberi ja papi tootmiseks ning viimistlemiseks kasutatavad seadmed |

18.0394 | 8440 | Seadmed raamatute köitmiseks, k.a brožeerimiseks |

18.0396 | 8441 | Muud seadmed paberi, pabermassi ja papitoodete valmistamiseks, k.a seadmed paberi ja papi lõikamiseks |

18.0398 | 8443 | Trükimasinad; trükkimisel kasutatavad abiseadmed |

18.0400 | 844400 | Seadmed tehiskiududest tekstiilmaterjalide tootmiseks ning töötlemiseks surve- või tõmbemenetlusel, toimendamiseks ja lõikamiseks |

18.0402 | 8445 | Seadmed tekstiilkiudude töötlemiseks; ketrus- ja korrutusmasinad ning muud seadmed kedruse tootmiseks; haspeldamis- ja poolimis- (k.a koekerimis-) masinad, rubriikidesse 8446 ja 8447 kuuluvatele masinatele kedrust valmistavad seadmed |

18.0404 | 8446 | Kangakudumismasinad (kangasteljed) |

Jrk nr | CN-kood | Kirjeldus |

18.0406 | 8447 | Kudumis- ja keteldusmasinad, seadmed efektlõnga, tülli, pitsi, tikandi, dekoratiiv- ning äärispaelte või võrgu valmistamiseks, seadmed taftingtöötluseks |

18.0408 | 8448 | Rubriikidesse 8444, 8445, 8446 ja 8447 kuuluvate masinate abiseadmed (nt akaarmasinad, niietõste-, süstikuvahetus- ja automaatpidurdusmehhanismid); üksnes või peamiselt neis või rubriikidesse 8444, 8445, 8446 ja 8447 kuuluvates masinates kasutatavad osad ja lisandid (nt värtnad, värtnahargid, süstikud, soad, niied ja niieraamid, silmkoemasina nõelad jm) |

18.0410 | 8450 | Pesumasinad, kodumajapidamises või pesulates kasutatavad, k.a kuivatusseadmega pesumasinad |

18.0412 | 8451 | Seadmed (v.a rubriigi 8450 pesumasinad) lõnga, tekstiilmaterjalide, valmistekstiiltoodete pesuks, puhastamiseks, kuivatamiseks, triikimiseks, pressimiseks (k.a materjale kokkusulatavad pressid), pleegitamiseks, värvimiseks, apreteerimiseks, viimistlemiseks jne, põrandakatete (nagu linoleum) valmistamisel tekstiilialusele pasta pealekandmiseks, seadmed tekstiilimaterjalide kokku- ja lahtikerimiseks, voltimiseks, lõikamiseks ja läbilöömiseks |

18.0414 | 8452 | Õmblusmasinad (v.a raamatute köitmis- ja brožeerimisseadmed rubriigist 8440), spetsiaalselt õmblusmasinatele ettenähtud mööbel, alused ja katted; õmblusmasinanõelad |

18.0416 | 8453 | Seadmed naha ja toornaha eeltöötluseks, parkimiseks ning töötlemiseks, jalatsite ning muude nahast või toornahast toodete valmistamiseks ja parandamiseks, v.a õmblusmasinad |

18.0418 | 8456 | Seadmed mitmesuguste materjalide töötlemiseks osa materjali eemaldamise teel laser- või muul valgus- või kvantkiirguse, ultraheli, elektrilahenduse, elektrokeemiliste menetluste, elektron- või ioonkiirguse või plasmakaare toimel |

18.0420 | 8457 | Töötlevtsentrid, ühe- ja mitmepositsioonilised metallitöötlemise agregaattööpingid |

18.0422 | 8458 | Metallitreipingid (k.a töötlevtsentrid) |

18.0424 | 8459 | Metallilõikepingid (k.a järjestikuse protsessiga agregaattööpingid), puurpingid, sisetreipingid, freespingid, tööpingid sise- ja väliskeermete lõikamiseks, v.a rubriigis 8458 esitatud treipingid (töötlevtsentrid) |

18.0426 | 8460 | Koorimis-, teritus-, lihvimis-, hoon-, soveldus-, poleerpingid ja muud tööpingid metallide või metallkeraamika viimistlemiseks lihvkivide, abrasiivide ning poleerimisvahendite abil, v.a hambalõike- ja hambalihvpingid rubriigist 8461 |

18.0428 | 8461 | Pikihöövel-, risthöövel-, püsthöövel-, kammlõike-, hambalõike- ja hambalihvpingid ning hambaviimistlus-, mahalõike-, saagpingid jm mujal nimetamata tööpingid metallide või metallkeraamika töötlemiseks |

18.0430 | 8462 | Tööpingid (k.a pressid) metallide sepistamiseks, pressimiseks ja stantsimiseks; metallipainutus-, -õgvendus-, -servamis-, -lõike-, -augustamis- ja rihvelpingid; pressid metallide, paagutatud metallikarbiidide või kermetite töötluseks, mujal mainimata |

18.0432 | 8463 | Muud tööpingid metallide või metallkeraamika töötlemiseks materjali eraldamiseta |

18.0434 | 8464 | Tööpingid kivi, keraamika, betooni, asbesttsemendi ja analoogiliste materjalide töötluseks, seadmed klaasi külmtöötlemiseks |

18.0436 | 8465 | Tööpingid puidu, korgi, luu, eboniidi, tugevate plastmasside ning analoogiliste kõvade materjalide töötluseks (k.a seadmed naelte, tüüblite sisselöömiseks, liimimiseks ning muudeks ühendustöödeks) |

18.0438 | 8467 | Käsiinstrumendid, pneumaatilise, hüdraulilise või sisseehitatud mitteelektrilise ajamiga |

18.0440 | 8468 | Seadmed ja aparaadid pehme ja kõvajoodisega jootmiseks või keevitamiseks, lõikevõimelised või mitte, v.a rubriiki 8515 kuuluvad seadmed; gaasiseadmed ja aparaadid pindade termotöötluseks |

18.0442 | 8469 | Kirjutusmasinad, mälu- ja reproduktsiooniseadmetega varustatud kirjutusmasinad |

18.0444 | 8470 | Kalkulaatorid ja arvutusfunktsioone täitvad taskuformaadis andmehõive-, andmejäädvustus- ja andmeesitusmasinad; raamatupidamismasinad, postifrankeerimismasinad, piletiautomaadid jms arvutusseadisega masinad; kassaaparaadid |

18.0446 | 8471 | Arvutid, nende plokid; optilised ning magnetriiderid, seadmed kodeeritud andmete kirjutamiseks andmekandjatele, mujal mainimata seadmed selliste andmete töötlemiseks |

18.0448 | 8472 | Muud kontoriseadmed (nt hektograafid ja trafarettpaljundusaparaadid, aadressimasinad, pangatähtede jagamisautomaadid, seadmed raha sorteerimiseks, lugemiseks ja pakendamiseks, pliiatsiteritajad, mulgustid ning klammerdusmasinad) |

18.0450 | 8477 | Käesolevas grupis mujal nimetamata seadmed kummi või plastmasside töötlemiseks, kummi- ja plastmasstoodete valmistamiseks |

18.0452 | 8478 | Käesolevas grupis mujal nimetamata seadmed tubakataimede eeltöötlemiseks ning tubakatoodete valmistamiseks |

18.0454 | 8480 | Metallivalus kasutatavad vormikastid; vormialused; mudelid; valuvormid metallide (v.a valuplokkide vormid), metallikarbiidide, klaasi, mineraalmaterjalide, kummi ning plastmasside valamiseks |

18.0456 | 8501 | Elektrimootorid ja generaatorid (välja arvatud generaatorseadmed) |

18.0458 | 8508, v.a 85088080 | Sisseehitatud elektrimootoriga elektromehaanilised käsiinstrumendid, v.a hekipügamis- ja muruservade pügamismasinad |

18.0460 | 8514 | Elektrilised tööstus- ja laboriahjud (sh induktsioonahjud ja dielektrilised ahjud); mujal nimetamata tööstus- ja laboriotstarbelised kuumtöötlusseadmed, induktsioonilised või dielektrilised |

18.0462 | 8515 | Elektrilised (ka elektriliselt soojendatud gaasil töötavad), laser-, valgus-, footon- või elektronkiirgusel, ultrahelil, magnetimpulsil või plasmakaarel töötavad joote- ja keevitusseadmed, kasutatavad või mittekasutatavad ka lõikamiseks; elektriaparaadid metallide ja metallkeraamiliste materjalide kuumpihustamiseks |

18.0464 | 8526 | Radarseadmed (raadiolokatsiooniseadmed), raadionavigatsiooni abiseadmed ja raadiokaugjuhtimisseadmed |

18.0466 | 9009 | Optilise süsteemiga või kontakttüüpi valguskopeerseadmed ja termokopeerseadmed |

18.0468 | 9010 | Foto- ja kinolaboratooriumide aparatuur ja sisseseade (sh aparaadid skeemide projitseerimiseks või joonistamiseks valgustundlikustatud pooljuhtmaterjalidele), mujal käesolevas grupis nimetamata; negatoskoobid; projektsiooniekraanid |

18.0470 | 9017 | Joonestus-, märgistus- või arvutusinstrumendid (nt joonestusmasinad, pantograafid, protraktorid, mallid, joonestuskomplektid, arvutuslükatid, ketasarvutid); mujal nimetamata käsiinstrumendid pikkuse mõõtmiseks (nt mõõdulatid ja -lindid, mikromeetrid, tastrid, nihkkaliibrid) |

18.0472 | 9024 | Seadmed ja seadised, mida kasutatakse materjalide (nt metalli, puidu, tekstiili, paberi, plastmassi) kõvaduse, tõmbetugevuse, survetugevuse, elastsuse jm mehaaniliste omaduste kontrolliks |

18.0474 | 9026 | Instrumendid ja aparaadid, mis mõõdavad või kontrollivad vedelike ja gaaside kulu, taset, rõhku jms parameetreid (nt kulumõõtjad, tasemenäitajad, manomeetrid, soojusemõõtjad), v.a rubriikides 9014, 9015, 9028 ja 9032 esitatu |

18.0476 | 9027 | Instrumendid ja aparatuur füüsikaliseks ja keemiliseks analüüsiks (nt polari-, refrakto- ja spektromeetrid, gaasi- ja suitsuanalüsaatorid); instrumendid viskoossuse, poorsuse, venivuse, pindpinevuse jms omaduste mõõtmiseks, aparatuur soojus-, heli- või valgushulga mõõtmiseks ja kontrolliks (k.a eksponomeetrid); mikrotoomid |

18.0478 | 9028 | Gaasi, vedeliku ja elektri kulu või tootmismahtu mõõtev aparatuur (sh kalibreerimisriistad) |

18.0480 | 9406 | Kokkupandavad ehitised |

--------------------------------------------------